# Dvor Trakošćan

Trakošćan 4

42250 Lepoglava

Razina :11

Razdjel 055-Ministarstvo kulture i medija

RKP broj: 00932

Matični broj: 03125483

OIB: 24929691978

Šifra djelatnosti: 9102

Šifra županije : 5- Varaždinska

Šifra grada i općine: 12 - Bednja

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22). Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 ,119/19, 50/20, 128/20 , 141/20, 17/21, 26/21, 78/21, 138/21. i 9/22, 31/22, 72/22,82/22, 99/22, 26/23, 46/23 i 22/2024), Statutom Muzeja Dvor Trakošćan od 02.11.2023., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08, 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, konferencija, publikacija, edukativnih programa suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

Dvor Trakošćan je kulturno dobro, zaštićena je povijesna cjelina koja se sastoji od dvorca, građevina uz dvorac, perivoja i park šume s jezerom. Dvorac je danas jedan od rijetkih objekata u Hrvatskoj sa sačuvanim vlastitim izvornim interijerom, povijesno usko vezanom uz arhitektonski okvir i život njegovih

vlasnika.

Muzej je pravna osoba upisana u sudski registar i Očevidnik muzeja i galerija i zbirki unutar pravnih osoba i fizičkih osoba u skladu sa Zakonom o muzejima koji se vodi pri Ministarstvu kulture i medija , a koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša u službi društva i njegova kulturnoga i gospodarskoga razvitka, otvorena za javnost.

Muzej posluje samostalno i obavlja svoju djelatnost na način određen zakonom, Statutom i drugim općim aktima Muzeja.

Muzej zastupa ravnateljica dr.sc. Goranka Horjan.

**OPĆI DIO**

Po ekonomskoj klasifikaciji, prihodi i primici, rashodi i izdaci :

* Planirani prihodi i primici po tekućem planu za 2024. iznose 1.672.232,00 €, a sastoje se od:
* Općih primitaka ( prihodi iz proračuna za plaće i dio materijalnih troškova)
* Vlastitih prihoda (prodaja suvenira, najam prostora ).
* Prihodi za posebne namjene ( od prodaja ulaznica ).
* Ostale pomoći i darovnice (za program pripravništvo)

Izvršenje plana u odnosu na tekući plan iznosi 655.669,60 € odnosno 39,21 %.

Planirani rashodi po tekućem planu za 2024. iznose 1.901.263,00 €, a sastoje se od:

* Rashodi za zaposlene (plaće, doprinosi te ostali rashodi za zaposlene)
* Materijalni rashodi ( službena putovanja, energija, održavanja, usluge…)
* Financijski rashodi ( platni promet)
* Rashodi za nabavku nefinancijske imovine)

Izvršenje plana u odnosu na tekući plan iznosi 789.051,86 € odnosno 41,50 % od izvornog plana.

Svi rashodi Dvora Trakošćan klasificirani su u službu kulture -08/082.

Prijenos sredstava iz prethodne godine iznosi : 427.233,28 €

|  |  |  |
| --- | --- | --- |
| 31 | 208.404,41 | EUR |
| 43 | 205.503,65 | EUR |
| 61 | 3.505,42 | EUR |
| 52 | 9.819,80 | EUR |

**POSEBNI DIO**

U posebnom dijelu je prikazano izvršenje financijskog plana rashoda po aktivnostima i po izvorima financiranja. Za redovnu djelatnost planirani rashodi su 1.239.668,00 €, a izvršeno je 734.710,33 €, što iznosi 59.3 % godišnjeg plana. Redovna djelatnost je financirana iz izvora 11, 31, 43 i 52.

Za programsku djelatnost planirani rashodi iznose 661.595,00 € , a izvršeno je 55.058,21 €, što iznosi 8,32 % godišnjeg plana. Programska djelatnost je planirana iz izvora 11.

**Prihodi izvora financiranja – izvor 11- administracija i upravljanje**

* Opći prihodi i primici – sredstva koja osigurava Ministarstvo kulture i medija planiraju se u okviru podskupine 671, a služe za financiranje redovne i programske djelatnosti proračunskog korisnika. U odnosu na godišnji plan do sada je izvršeno 345.599,23 € ili 35,18 % . Prihodi se odnose na plaće i ostala materijalna prava za zaposlenike, materijalne troškove, te prihode za programsku djelatnost.

**Rashodi izvora financiranja – izvor 11 – administracija i upravljanje**

* Odnose se na rashode za zaposlene, te su oni izvršeni u iznosu od 225.213,51 € , odnosno 47,16 % u odnosu na godišnji plan . Povećanje troškova za zaposlene u odnosu na isto razdoblje prošle godine je zbog novih zapošljavanja.
* Odnose se na materijalne rashode koji iznose 94.460,12 €. Izvršenje iznosi 77,90 % u odnosu na tekući plan. Najveći rashodi kod materijalnih rashoda su troškovi energije, te troškovi ostalih usluga ( zaštitarske usluge).

**Rashodi izvor financiranja – izvor 11 – muzejska galerijska djelatnost**

**Kroz programsku djelatnost izvršeni su sljedeći programi:**

**Izložba: Tko tu koga ženi i zašto**

Izložba govori o ugovorenom braku kao važnom elementu širenja posjeda, ugleda i moći u feudalnom razdoblju s posebnim osvrtom na obitelj Drašković i njihove ženidbene veze. Na izložbi su bili izloženi portreti i rodoslovlja iz fundusa Dvora Trakošćan, Hrvatskog povijesnog muzeja i Muzeja za umjetnost i obrt. Do sada je izvršeno 16.266,62 € od 24.330,00 € prema godišnjem planu. Troškovi se odnose na: dizajn i postavu izložbe, transport , prijevode, izrada multimedijalne aplikacije sa igrom, izvedba postava, multimedijalna oprema…

**Proslava 70. god. muzeja**

Povodom 70 godišnjice Muzeja bio je organiziran zabavni event za uzvanika i posjetitelje. Provedena su promotivna oglašavanja, billboard oglašavanja, nastup glazbenika i instalacija svijetla i glazbe na pročelju dvorca. Do sada je izvršeno 13.177,74 € od 17.000,00 € prema godišnjem planu. Troškovi se odnose na: organizacija zmajskog eventa, , instalacija svjetlo i zvuk, nastup glazbenika, oglašavanje…

**Edukativni programi**

Odrađene su radionice za djecu, glazbeni nastupi , gostovanje kazališnih predstava. Realizirane su igre potrage u sklopu radionica. Prikazana je „Priča o haljini“ koja tematizira žensku stranu dvorca i kroz edukaciju je bila prikazana ženska moda od renesanse do kraja 19. stoljeća, uz edukativnu radionicu Darije Prše. Do sada je realizirano 8.758,54 € od 16.600,00 € prema godišnjem planu.

**Izložba: „ Žene u samostanu“**

Izložba se organizirala u suradnji s Muzejom Arouca koji je smješten u opatiji svetog Bartolomeja. Organizirano je gostovanje izložbe iz Portugala. Na izložbi su prikazane najvažnije žene u redovničkom životu ovog samostana, bilo da su one bile opatice i vlasnice koje su najviše pridonijele njegovom rastu i bogatstvu. Do sada je realizirano 2.877,10 € od 5.119,00 € u odnosu na godišnji plan.

**Međunarodne konferencije**

Korisnici su sudionici foruma i konferencija, a posebna ciljna skupina su ravnatelji muzeja u srednji menadžment. U sklopu tog programa ravnateljica i stručni djelatnici posjetili su muzej u Beču. Također u Trakošćanu u travnju organizirana je konferencija foruma muzealaca. Do sada je potrošeno 5.155,07 € od 7.500,00 € prema godišnjem financijskom planu.

**Konzervatorsko-restauratorski zahvat na zidnim tapetama iz druge polovice 19. st. , mala biblioteka Dvora Trakošćan**

Prema izvršenom pregledu od strane stručnjaka iz Državnog arhiva i Hrvatskog restauratorskog zavoda, tapete su u lošem stanju s prisutnim raznim vrstama oštećenja. Ključno je provesti konzervatorsko-restauratorske zahvate u svrhu saniranja oštećenja i preventivne zaštite od daljnjeg propadanja. Do sada su nastali troškovi: laboratorijska analiza tapeta, konzervatorski - restauratorski materijal, odvlaživač zraka, muzejski usisivač… Do sada je realizirano 6.243,14 € od 19.649,00 €.

**Rebrending i redizajn web stranice**

Dvor Trakošćan ima zastarjelu, vizualno neatraktivnu i multimedijalno neusklađenu mrežnu stranicu na kojoj posjetitelji ne mogu dobiti relevantne podatke o programima, vrijednostima baštinskog kompleksa te pristupiti digitaliziranim zbirkama muzeja. Potrebno je dizajnirati novi vizualni identitet i transportirati ga u mrežno sučelje muzeja te učiniti dostupnu kulturnu baštinu muzeja online. Do sada je realizirano 2.550,00 € od 17.450,00 u odnosu na godišnji plan. Do sada je nabavljena informatička oprema.

**Prihod izvora financiranja – vlastiti prihodi – izvor 31**

* Prihodi od prodaje proizvoda i roba te pruženih prihoda sastoje se od prodaje suvenira u našem muzeju, te od prodaje trupaca iz naše park šume. Ovaj prihod ostvaren je 60.236,22 € odnosno 70,04 % godišnjeg plana za 2024. godinu. Prihodi od pruženih usluga sastoje se od najma prostora ( kapelice za vjenčanje, fotografiranje u dvorcu i parku, snimanje glazbenih spotova te najam naših prostora koje mi iznajmljujemo.

**Rashod izvora financiranja – izvor 31 - administracija i upravljanje**

* Odnosi se na rashode na uređenju kulturnog dobra u iznosu od 162.508,43 €, odnosno 91,83 % izvršenja godišnjeg plana. Troškovi se odnose na uređenje južnog dijela staze oko jezera (IV etapa građenja), nastavak radova iz prethodne godine. Trošak je financiran iz viška prihoda (donosa) u 2024. godinu.

**Prihod izvora financiranja – ostali prihodi za posebne namjene - izvor 43**

* Prihodi od upravnih i administrativnih pristojbi, pristojbi po posebnih propisima i naknadama, u iznosu od 171.766,50 € odnose se na prihode od prodaje ulaznica za muzej. Ovaj prihod je izvršen 55,58 % u odnosi na tekući plan za 2024.

**Rashod izvora financiranja – izvor 43 – administracija i upravljanje**

* Ovi rashodi iznose 241.335,23 € što je izvršenje od 53,45 % tekućeg plana za 2024.
* odnosi se na rashode za place koja se isplaćuje kao dodatak na rad subotom/nedjeljom te blagdanom i praznikom na plaću za jednu pripravnicu za dežurstvo. Plaće u naravi odnosi se na troškove nabave svečane odjeće i obuće za zaposlenike zbog poslova na dežurstvima vikendima na temelju Pravilnika o radnoj odjeći i zaštitnoj opremi.

Materijalni rashodi odnose se na nabavku uredskog materijala, sredstva za čišćenje, razni rezervni dijelovi za našu opremu i strojeve, trošak energije (el. energija, plin, gorivo), razne usluge (telefon, internet, komunalne usluge, zaštitarske usluge…). Također u ovu skupini pripadaju i troškovi održavanja sjednica Upravnog vijeća, premije osiguranja (vozila, imovine, zaposlenika…), reprezentacija i razne članarine. Također u ovoj skupini nalaze se i dio troškova za programsku djelatnost ( premije osiguranja, računalne usluge, reprezentacija, promidžba…)

Financijski rashodi odnose se na rashode koje banka naplaćuje za razne naknade.

Također u ovoj skupini nalaze se i troškovi za uređenje južnog dijela staze oko jezera (IV etapa građenja). Trošak je također financiran iz viška prihoda (donosa) u 2024.godinu.

**Prihod financiranja – izvor 52 – ostale pomoći i darovnice**

Iznos od 78.067,65 € odnosi se na:

* Prihod (izvršenje) se odnosi na dodjelu sredstva od agencije APPRRR za projekt uređenje kulturnog dobra-južnog dijela staze oko jezera (II etapa građenja) u iznosu od 58.952,15 €. Prihod od 19.115,50 € odnosi se na uplatu od Državnog proračuna za energetsku obnovu prizemne zgrade.

Rashodi za ove prihode knjiženi su na izvor 43 ( ostali prihodi za posebne namjene), pa će se na sjednici Upravnog vijeća Dvora Trakošćan preko Odluke o ispravku rezultata poslovanja iz prethodnih godina ispraviti stanje na kontu 9221.

**Rashod financiranja – izvor 52 – administracija i upravljanje**

* Rashod se odnosi na trošak plaće za pripravnicu, doprinosa za zdravstveno osiguranje te naknade za prijevoz. Također u ovoj skupini nalaze se i troškovi za Energetsku obnovu prizemne zgrade .

Dvor Trakošćan nema posebnih izvještaja.

**SAŽETAK RAČUNA PRIHODA I RASHODA**

|  |  |  |  |  |  |
| --- | --- | --- | --- | --- | --- |
| **PRIHODI/RASHODI TEKUĆA GODINA** | **Izvršenje prethodne godine** | **Plan tekuće godine** | **Izvršenje tekuće godine** | **Indeks** | **Indeks** |
| **PRIHODI UKUPNO** | **406.787** | **1.672.232** | **655.670** | **161,183** | **39,2092** |
| PRIHODI POSLOVANJA | 393.542 | 1.672.232 | 655.670 | **166,607** | **39,2092** |
| PRIHODI OD PRODAJE NEFINANCIJSKE IMOVINE | 13.245 | 0 | 0 | **0** | **0** |
| **RASHODI UKUPNO** | **296.794** | **1.901.263** | **789.769** | **266,1** | **41,5392** |
| RASHODI POSLOVANJA | 296.794 | 1.901.263 | 486.208 | **163,82** | **25,5729** |
| RASHODI ZA NEFINANCIJSKU IMOVINU |  | 0 | 303.560 | **0** | **0** |
| ***RAZLIKA - VIŠAK / MANJAK*** | ***109.993*** | ***-229.031*** | ***-134.099*** | **-121,92** | **58,5506** |

Klasa: 400-02/24-01/1

Urbroj: 2186-13-2-02-24-1

U Trakošćanu, 01.07.2024.

Bilješke sastavila: Ravnateljica:

Tanja Ferčec dr.sc. Goranka Horjan